კოხტა (წალკის მუნიციპალიტეტი)

კოხტა (2010 წლის 20 ნოემბრამდე — „ახალიკი“საქართველოოს პრეზიდენტის ბრძანებულება N947, 2010 წლის 20 ნოემბერი, აბანო) — სოფელი საქართველოში, ქვემო ქართლის მხარის წალკის მუნიციპალიტეტში. თემის ცენტრი (სოფლები კოხტა, ჩრდილისუბანი, ხარება). წალკიდან დაშორებულია 5 კილომეტრით.

სოფელში დგას შუა საუკუნეების დარბაზული ეკლესია. შემოსილია თლილი ქვის დიდი კვადრებით. აქვს სამი სარკმელი აღმოსავლეთიდან, დასავლეთიდან და სამხრეთიდან. სამხრეთი სარკმელი კვეთილი ნახევრად წრიული სათაურითაა შემკული. აღმოსავლეთ სარკმლის თავზე ამოკვეთილია ოთხკუთხედში ჩასმული ჯვარი. ეკლესია განაახლეს ჩამოსახლებულმა ბერძნებმა XIX საუკუნის 30-იან წლებში, რის შედეგადაც დაიკარგა ქართული წარწერები, დარჩა მხოლოდ ცალკეული ასოები. ჩრდილოეთ კედელში, აღდგენის დროს, საფლავის ქვებიც გამოუყენებიათ. ეკლესიაში ხის კანკელია.

დემოგრაფია
2014 წლის აღწერის მონაცემებით სოფელში ცხოვრობს 228 ადამიანი.

 აღწერის წელი  მოსახლეობა  კაცი  ქალი 2014  228  119  109

ლიტერატურა

სქოლიო

კატეგორია:წალკის მუნიციპალიტეტის სოფლები